**Kommissorium**

**Vurderingsgruppe for indstillinger til nye lærings- og kvalitetsteams**

I forbindelse med næste runde for indstillinger til kommende lærings- og kvalitetsteams (LKT) nedsættes en vurderingsgruppe, der har til formål at vurdere og prioritere de indkomne indstillinger før ansøgningerne præsenteres for den nationale LKT-styregruppe.

Vurderingsgruppen består af følgende repræsentanter:

* 1 ledelsesrepræsentant fra Danske Patienter
* 5 kommunale repræsentanter
* 1 repræsentant fra KL
* 1 repræsentant fra Danske Regioner
* 1 repræsentant fra RKKP (afdelingsleder fra kompetencecenter el.lign.)
* 2-3 hospitalsledelsesrepræsentanter fra regionerne
* 2 repræsentanter fra Temagruppen for Kvalitet
* 1 repræsentant fra DASYS
* 1 repræsentant fra LVS

Det er vigtigt, at vurderingsgruppen er sammensat af repræsentanter, som har indsigt i og gerne erfaring med arbejdet med nationale lærings- og kvalitetsteams.

**Vurderingsgruppens opgaver**

Ud fra metodiske og faglige overvejelser har vurderingsgruppen til opgave at vurdere de indkomne indstillinger:

* Vurderingsgruppen skal i deres anbefaling til LKT-styregruppen vurdere de indkomne indstillinger ud fra de krav til indhold i et LKT og krav til brugbar dataunderstøttelse, som er beskrevet i materialet til brug for indstillingsrunde.
* Vurderingsgruppen kan anbefale op til 2-5 indstillinger, som skal fremlægges for Styregruppen for LKT.

**Proces og mødekadence**

I udgangspunktet har vurderingsgruppen 1-2 møder efter ansøgningsfristen for indstillinger til nationale LKT’er. Vurderingsgruppen afgiver herefter en prioritering og vurdering, som indgår i den samlede proces, jf. nedenstående.

*Den samlede proces til vurdering og prioritering af indkomne forslag efter modtagelse af indstillingerne:*

1. Tovholdergruppen: Screening og sortering af de modtagne indstillinger. Tovholdergruppen gennemgår de indsendte indstillinger ift., om alle spørgsmål i indstillingsskemaet er besvaret korrekt og fyldestgørende. Hvis der er misforståelser eller mangler ift. udfyldelsen, kan tovholdergruppen kontakte indstilleren for at få rettet indstillingen. De indstillinger, der er udfyldt korrekt, går videre til Vurderingsgruppen. De øvrige indstillinger sorteres fra. RKKP’s repræsentant i tovholdergruppen har en særlig rolle i forhold til at vurdere om, datagrundlaget for området er etableret.
2. Vurderingsgruppe: Gruppen vurderer de korrekte udfyldte indstillinger og anbefaler herudfra 2-5 indstillinger til Styregruppen for LKT.
3. Kommenteringsrunde: Vurderingsgruppens vurdering sendes til kommentering hos parternes (KL’s, PLO’s og Danke Regioners) relevante kvalitetsfora.

4. LKT-styregruppen: Beslutter ud fra vurderingsgruppens vurdering og kommentarerne fra kvalitetsforaene, hvilke 2-3 LKT’er, der skal igangsættes.

**Sekretariatsbetjening**

Vurderingsgruppen sekretariatsbetjenes af LKT-sekretariatet i Danske Regioner.